gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9523, del 31-01-2023 (2023/881)

Extracte de la Resolució de 17 de gener de 2023, de la Vicerectora d'Estudiantat i Vida Saludable de la Universitat Jaume I de Castelló, per la que es convoca la beca "Aula Zschimmer&Schwarz de Química Sostenible i Circular" curs 2022-2023.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9523

Data del DOGV
:   31-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/881


Data del document
:   17-01-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 17 de gener de 2023, de la Vicerectora d'Estudiantat i Vida Saludable de la Universitat Jaume I de Castelló, per la que es convoca la beca "Aula Zschimmer&Schwarz de Química Sostenible i Circular" curs 2022-2023. [2023/881]  
BDNS (identif.): 672537.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/672537)  
  
Primer. Beneficiaris  
L'alumnat matriculat en el curs 2022/2023 en algun dels següents estudis de màster:  
- Màster Universitari en Química Sostenible.  
- Màster Universitari en Química Aplicada i Farmacològica.  
- Màster Universitari en Química Teòrica i Modelització Computacional.  
- Màster Universitari en Tècniques Cromatogràfiques Aplicades.  
  
Segon. Finalitat  
L'import de la beca cobrirà el cost de la matrícula realitzada fins a un màxim de 2357.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquesta beca és de 2357.  
  
  
Cinqué. Termini de presentació de sol·licituds  
El termini de presentació és de 10 dies hàbils a contar des del dia següent a la publicació de l¿extracte de la convocatòria al DOGV.  
  
Castelló de la Plana, 17 de gener de 2023.- La vicerectora d'Estudiantat i Vida Saludable, per delegació (Resolució 24.05.2022, DOGV 9349, 27.05.2022: M.ª del Carmen Pastor Verchili.
Diari Oficial de la Generalitat Valenciana


Sumari del DOGV 9749, del 20-12-2023 (2023/12093)

RESOLUCIÓ de 30 de novembre de 2023, de la Presidència del Consell d'Administració de «Circuito del Motor y Promoción Deportiva, SA».
-------------------------------------------------------------------------------------------------------------------------------------

### Dades del document

Número de DOGV
:   9749

Data del DOGV
:   20-12-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/12180


Data del document
:   30-11-2023

Organisme emissor
:   Circuit del Motor i Promoció Esportiva, SA

Tipus de document
:   Resolució

Descriptors 

:   * Circuit del Motor i Promoció Esportiva, SA

RESOLUCIÓ de 30 de novembre de 2023, de la Presidència del Consell d'Administració de «Circuito del Motor y Promoción Deportiva, SA». [2023/12123]  
«Circuito del Motor y Promoción Deportiva, SA» és una societat mercantil el capital social de la qual és de propietat únicament i exclusivament de la Generalitat Valenciana, constituïda mitjançant el Decret 128/1998, d'1 de setembre, té la consideració de societat mercantil de la Generalitat, en els termes recollits en l'article 3.2 de la Llei 1/2015, de la Generalitat, de 6 de febrer, d'hisenda pública, del sector públic instrumental i de subvencions, adscrita a la Conselleria de Cultura, i Esport, i que té per objecte, entre d'altres, l'organització i gestió de l'explotació de les activitats i serveis a desenvolupar en els terrenys, immobles i instal·lacions del Circuit Ricardo Tormo.  
En virtut del que disposa quant al nomenament de personal directiu el Decret 95/2016, de 29 de juliol, del Consell, de regulació, limitació i transparència del règim de personal que ocupa llocs de treball de caràcter directiu del sector públic instrumental de la Generalitat (DOGV 20.09.2016), el Consell d'Administració de Circuito del Motor y Promoción Deportiva, SA, degudament convocat, va acordar, en sessió de 30 de novembre de 2023, aprovar la proposta del president de nomenar com a director Juan Nicolás Collado Domínguez, entenent per unanimitat que és un perfil adequat al lloc indicat.  
  
Per tot el que s'ha exposat, resolc:  
  
Primer  
Donar compte del nomenament de Juan Nicolás Collado Domínguez, amb DNI\*\*\*\*0711\*, amb efectes des de la data de la signatura del seu contracte, per a exercir les funcions assignades al lloc de director.  
La retribució total a abonar serà l'establida anualment en les respectives lleis de pressupostos de la Generalitat per a les persones que exerceixen un lloc en l'Administració de la Generalitat de direcció general.  
  
  
Segon  
Publicar la present resolució en el Portal de transparència del Circuit i en el DOGV.  
  
València, 5 de desembre de 2023.- La Presidència del Consell d'Administració de Circuito del Motor y Promoción Deportiva, SA: Vicente José Barrera Simó.
Diari Oficial de la Generalitat Valenciana


Sumari del DOGV 9715, del 31-10-2023 (2023/10185)

Anunci de la publicació de les bases específiques i convocatòria per a proveir en propietat una plaça d'advocat o advocada (serveis socials), personal laboral fix, classificació tècnic/a superior, inclosa en l'oferta d'estabilització corresponent a l'any 2022, mitjançant el sistema de concurs de mèrits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9715

Data del DOGV
:   31-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10020


Data del document
:   18-10-2023

Organisme emissor
:   Ajuntament de Burjassot

Tipus de document
:   Anunci

Descriptors 

:   * concurs administratiu
    * concurs administratiu

Anunci de la publicació de les bases específiques i convocatòria per a proveir en propietat una plaça d'advocat o advocada (serveis socials), personal laboral fix, classificació tècnic/a superior, inclosa en l'oferta d'estabilització corresponent a l'any 2022, mitjançant el sistema de concurs de mèrits. [2023/10557]  
En el Butlletí Oficial de la Província de València número 201, de data 18.10.2023, s'han publicat íntegrament les bases específiques i convocatòria per a proveir en propietat una plaça d'advocat/ada (serveis socials), personal laboral fix, classificació: tècnic/a superior, inclosa en l'oferta d'estabilització corresponent a l'any 2022, mitjançant el sistema de concurs de mèrits.  
El termini de presentació de sol·licituds serà de 20 dies hàbils a comptar de l'endemà de la publicació de la convocatòria en el Boletín Oficial del Estado.  
Els successius anuncis relacionats amb aquesta convocatòria, quan siguen procedents d'acord amb les bases de la convocatòria, es publicaran en el Butlletí Oficial de la Província de València i en el tauler d'anuncis de la seu electrònica municipal.  
Cosa que s'exposa al públic per a general coneixement.  
  
Burjassot, 18 d'octubre de 2023.- L'alcalde president: Rafael Garcia Garcia.
Diari Oficial de la Generalitat Valenciana


Sumari del DOGV 9649, del 27-07-2023 (2023/8428)

Citació a termini a les persones interessades en diversos recursos contenciosos administratius, per a comparéixer en la via jurisdiccional.
-------------------------------------------------------------------------------------------------------------------------------------------

### Dades del document

Número de DOGV
:   9649

Data del DOGV
:   27-07-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/8428


Organisme emissor


Tipus de document
:   Anunci

Citació a termini a les persones interessades en diversos recursos contenciosos administratius, per a comparéixer en la via jurisdiccional. [2023/8428]  
Diversos òrgans judicials han reclamat a aquest centre directiu els expedients corresponents als procediments següents:  
Referència: procediment ordinari 2/000675/2022  
Òrgan jurisdiccional: Tribunal Superior de Justícia de la Comunitat Valenciana, sala contenciosa administrativa, secció segona.  
Recurrents: Enrique Martínez Castelló  
Descripció: contra desestimació de reconeixement drets sobre temporalitat en matèria personal.  
Referència: procediment ordinari 2/000773/2022  
Òrgan jurisdiccional: Tribunal Superior de Justícia de la Comunitat Valenciana, sala contenciosa administrativa, secció segona.  
Recurrents: Isabel Vernia Canuto  
Descripció: contra desestimació en matèria personal.  
Referència: procediment ordinari 2/000214/2023  
Òrgan jurisdiccional: Tribunal Superior de Justícia de la Comunitat Valenciana, sala contenciosa administrativa, secció segona.  
Recurrents: Fátima Navarro Moreno  
Descripció: contra desestimació reclamació de fixesa en matèria personal.  
Persones interessades per a tots els procediments esmentats: aquelles els drets o interessos legítims de les quals pogueren quedar afectats per l'estimació de les pretensions de la part demandant.  
Assumpte comú a tots els procediments: recursos contra la desestimació del reconeixement de vulneració de la temporalitat laboral i drets inherents a la declaració esmentada.  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, hom cita a comparéixer les persones interessades en el procediment descrit, per tal que puguen personar-se en les actuacions, en el termini de nou dies, si ho estimen convenient. No obstant això, es fa constar que la Generalitat, representada pels lletrats i lletrades de l'Advocacia General, compareix en el present recurs en defensa del manteniment de la resolució recorreguda.  
  
València, 10 de juliol de 2023.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 9625, del 26-06-2023 (2023/6746)

Anunci de la informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'un càmping (expedient 3191565) al terme municipal de Chiva, al polígon 10, parcel·la 373.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9625

Data del DOGV
:   26-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6746


Data del document
:   08-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme
    * administració local

Anunci de la informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'un càmping (expedient 3191565) al terme municipal de Chiva, al polígon 10, parcel·la 373. [2023/6746]  
Admesa a tràmit la sol·licitud de declaració d'interés comunitari promoguda per la mercantil Mgvf capital, SLU, relativa a la implantació d'un càmping, en sòl no urbanitzable, (expedient 3191565), al terme municipal de Chiva, situada al polígon 10, parcel·la 373, i de conformitat amb el que disposa l'article 223.4.a del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny, del Consell, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme, de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 034 065 744 i 026 312 390).  
  
  
València, 8 de juny de 2023.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9506, del 05-01-2023 (2022/11031)

Informació publica de la modificació puntual número 41 del Pla general.
-----------------------------------------------------------------------

### Dades del document

Número de DOGV
:   9506

Data del DOGV
:   05-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/11728


Data del document
:   02-12-2022

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * pla d'urbanisme
    * administració local

Informació publica de la modificació puntual número 41 del Pla general. [2022/11424]  
Amb data 13 d'octubre de 2022, la Junta de Govern Local, com a òrgan ambiental competent, va emetre informe ambiental i territorial estratègic (IATE) favorable, i per procediment simplificat, referit a la 41a modificació puntual del Pla general, de modificació de la qualificació detallada de dues parcel·les dotacionals, per a destinar-ne una a Centre de Salut, i una altra a equipament educatiu, conforme als criteris establits per la legislació vigent i en els termes del document tècnic (CSV: HDAA 3VRL FF3L XW3M KYU3) del Servei Municipal d'Arquitectura i Planejament. De conformitat amb l'article 56.8 del Decret legislatiu 1/2021 pel qual s'aprova el text refós de la Llei d'ordenació del territori, urbanisme i paisatge (LOTUP), aquesta resolució no serà susceptible de cap recurs, sense perjudici dels quals, si escau, procedisquen en via judicial contenciosa administrativa enfront de l'aprovació definitiva de la modificació puntual del planejament urbanístic a la qual es refereix.  
L'Ajuntament ple, en sessió de 30 de novembre de 2022 va acordar, conforme a l'art. 61.1.d) del text refós de la LOTUP, sotmetre a informació pública, per termini de quaranta-cinc dies i mitjançant anunci publicat en un diari no oficial d'àmplia difusió en la localitat, en el Diari Oficial de la Generalitat Valenciana i en el tauler d'anuncis i la pàgina web municipal, amb la indicació de l'adreça electrònica per a la seua consulta, la 41a modificació puntual del Pla General, sobre qualificació de dues parcel·les dotacionals, redactada pel Servei Municipal d'Arquitectura de data 02.11.2022, que consta en l'expedient electrònic amb CSV: HDAA 4UQZ WHJH FFKQ JXRA.  
El document tècnic de la modificació puntual podrà ser examinat en la seu electrònica a través del següent enllaç: raspeig.sedipualba.es, i en l'apartat de validació consignar el següent CSV: HDAA 4UQZ WHJH FFKQ JXRA o presencialment en el Servei d'Urbanisme i en la pàgina web (www.raspeig.es), i durant el termini indicat de 45 dies, des de la seua publicació en el DOGV, es podran presentar les al·legacions que s'estimen pertinents.  
  
Sant Vicent del Raspeig, 2 de desembre de 2022.- L'alcalde: Jesús Villar Notario.
Diari Oficial de la Generalitat Valenciana


Sumari del DOGV 9511, del 13-01-2023 (2022/12345)

Nomenament de funcionaris de carrera com a agents de policia local.
-------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/12281


Data del document
:   21-12-2022

Organisme emissor
:   Ajuntament de Beneixida

Tipus de document
:   Anunci

Descriptors 

:   * Beneixida
    * funcionari

Nomenament de funcionaris de carrera com a agents de policia local. [2022/12069]  
En compliment del que s'ha exposat en l'article 62.1.b del Reial decret legislatiu 5/2015, de 30 d'octubre, pel que s'aprova el text refós de la Llei de l'Estatut Bàsic de l'Empleat Públic, i l'article 68.1.b de la Llei 4/2021, de 16 d'abril, de la Generalitat, de la funció pública valenciana, es fa públic que, s'ha procedit al nomenament com agents de la policia local, funcionaris de carrera, pertanyents al grup C, subgrup C1, escala d'administració especial, subescala serveis especials, classe policia local, especialitat escala bàsica, dels següents funcionaris:  
  
- Manuel Ortiz García, amb DNI núm. \*\*\*\*409\*\*, una vegada superades les proves selectives segons bases i convocatòria aprovades a l'efecte, i nomenat com a funcionari de carrera en virtut del Decret d'alcaldia núm. 11/2020, de data 14 de gener.  
- Juan Bautista Bernabeu Guillem, amb DNI núm. \*\*\*\*122\*\*, una vegada superades les proves selectives segons bases i convocatòria aprovades a l'efecte, i nomenat com a funcionari de carrera en virtut del Decret d'alcaldia núm. 352/2022, de data 15 de desembre.  
  
Cosa que es fa pública per a general coneixement i als efectes escaients.  
  
Beneixida, 21 de desembre de 2022.- L'alcaldessa: Begoña Lluch Gómez.
Diari Oficial de la Generalitat Valenciana


Sumari del DOGV 9599, del 19-05-2023 (2023/4972)

Informació pública de la modificació del Pla General d'Ordenació Urbana "Renaturalització de l'avinguda Ausiàs March" de València (expedient 03903-1350-416851-95)
------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4972


Organisme emissor
:   Ajuntament de València

Tipus de document
:   Anunci

Informació pública de la modificació del Pla General d'Ordenació Urbana "Renaturalització de l'avinguda Ausiàs March" de València (expedient 03832-0909-433601-65) [2023/4972]  
El Ple de l'Ajuntament de València, en la sessió del 27 d'abril de 2023, va adoptar l'acord que, en la seua part dispositiva diu:  
  
«Primer. Iniciar el procés de consulta a les administracions públiques afectades i persones interessades en la modificació del PGOU Renaturalització de l'avinguda Ausiàs March de València, redactada pel Servei de Planejament, i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'amplia difusió de la localitat. Els anuncis han d'indicar l'adreça electrònica per a la consulta.  
  
Segon. Comunicar aquest acord a les administracions i serveis municipals consultats en el procediment ambiental a l'efecte que, si és procedent, emeten l'informe corresponent, i a OCOVAL amb la finalitat que obtinga, coordine i remeta els informes preceptius de les entitats subministradores dels serveis públics urbans que puguen resultar afectats.  
  
Tercer. Notificar l'inici de la fase de consulta a l'Associació de Veïns de Malilla, en qualitat de públic interessat.  
  
Quart. Publicar en la pàgina web municipal (www.valencia.es) els documents que se sotmeten a informació pública i posar-los a disposició del públic en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia núm. 11.»  
  
I de conformitat amb el que establix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el periode de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (C/Amadeu de Savoia, 11, de 09.00 a 13.00 hores) i exposada en la web d'Urbanisme, en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
  
València, 5 de maig de 2023.- El secretari: José Vicente Ruano Vila.
Diari Oficial de la Generalitat Valenciana


Sumari del DOGV 9695, del 02-10-2023 (2023/9843)

Extracte de la Resolució del 26 de setembre de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la Càtedra UBE de Plàstics Sostenibles.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9843


Data del document
:   26-09-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució del 26 de setembre de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la Càtedra UBE de Plàstics Sostenibles. [2023/9843]  
BDNS (identif.): 718262.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/718262)  
  
Primer. Beneficiari  
Ser estudiantat de grau de Química o Enginyeria Química.  
  
Segon. Finalitat  
L'objectiu d'aquesta beca de col·laboració és proporcionar a l'estudiant o estudianta una formació integral en el camp d'activitat de la Càtedra UBE de Plàstics Sostenibles, és a dir, en la generació, transmissió i divulgació de coneixement en el camp dels plàstics sostenibles.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=59911&pCategoria=4&pSubCategoria=28  
  
Quart. Dotació econòmica  
600 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 26 de setembre de 2023. La vicerectora d'Estudiantat i Vida Saludable (p. d. R 24.05.2022; DOGV 9349, 27.05.2022): M. del Carmen Pastor Verchili.